یئنی‌چئری آغاسی

یئنی‌چئری آغاسی (عثمانلیجا: یڭیچری أغاسی)، عثمانلی اوردوسونون بیریملریندن یئنی‌چئری اوْجاغی‌نین ان یۆکسک روتبه‌لی کوماندانی دیر.

یئنی‌چئری آغاسی، یئنی‌چئری اوجاغی ایله عجمی اوجاغی ایشلریندن سوْروملو ایدی. صدراعظم مقامیندان سوْنرا گلن یئنی‌چئری آغاسی‌نین هم مۆلکی همده عسگری وظیفه‌لری وار ایدی. اصنافی یوْخلاماسی و باشکندین امنیتی ایله سارایین قوْروماسی دا اوْنون وظیفه‌لری آراسیندا ایدی. عئینی زاماندا دیوان هومایون اۆیه‌سی ایدی. یئنی‌چئری آغالاری آراسیندا وزیرلیک پوْستو وئریلنلر ده وار ایدی و بۇنلار آغا پاشا دئیه آنیلمیشلاردیر.

یئنی‌چئری آغاسی، اوْجاغین قۇرولوشوندان ۱۴۵۱ ایلینه قدر اوْجاقدان سئچیلیرکن؛ فاتیح سولطان محمد دؤنمینده بۇ تاریخدن سوْنرا سکبان‌باشی‌لاردان تعیین ائدیلمه‌گه باشلاندی. ۱۵۱۵-دن اعتیباراً ده سارایا منصوب و اعتیمادلی میر علم و میر آخور کیمی پادیشاها داها یاخؽن آغالاردان آتانماسی عنعنه‌وی حال آلمیشدیر.
آیریجا، یئنی‌چئری آغالاری‌نین عزل و تعیینی ۱۵۹۳ تاریخینه قدر دوْغرودان پادیشاه طرفیندن حیاتا کئچیریلیرکن، بۇ تاریخدن سوْنرا صدراعظم‌لر طرفیندن یاپیلماغا باشلانمیشدیر.

نتیجه‌ده یئنی‌چئری اوجاغی ۱۸ ژوئن ۱۸۲۶ ایلینده ایکینجی محمود طرفیندن اوْرتادان قالدیریلمیشدیر. بۇ اوْلایا واقعه خئیریه دئییلیر. بۇ وظیفه ۱۸۲۶ ایلیندن سوْنرا سرعسگرلیک، ۱۹۰۸ ایلیندن اعتیباراً ایسه حربیه نظارتی مقامی طرفیندن آلینمیشدیر.

 قایناقلار 

بؤلمه:عوثمانلی سیلاحلی قوه‌لری
بؤلمه:یئنی‌چئری